Zdravo,

ja sam Courtney iz službe “Women Living Well” koja je dom za “Dobro Jutro Djevojke”.

Drago mi je što sam opet s vama, nakon pauze kroz proljeće i ljeto.

U stvari, kada sam uzela svoju pauzu, nisam vjerovala da ćemo se vidjeti prije 2018. godine. U to vrijeme sam osjećala da ne mogu nastaviti voditi blog kroz seriju proučavanja Biblije i pretvarati se da ono što se događa u mom osobnom životu kao da se ne događa.

Danas želim podijeliti, iz mog srca u tvoje, o proučavanju koje je pred nama. Ovo proučavanje sam nazvala “Odmor i otpuštanje” – nešto što nikad do sada nisam radila, ništa nalik ovome.

Ovo proučavanje nije bilo planirano, nisam zamišljala da ga radim kao što radim sa većinom proučavanja do sada. Kada sam uzela svoju pauzu osjećala sam da ne mogu više nijednu riječ zapisati. Došla bi do ekrana i stala. Probala bih, stavila bih zaglavlje 2018. – Proučavanje Biblije – i … ništa, jednostavno nisam mogla zapisati ništa. Bila sam prazna.

Ali, nakon 2 mjeseca pauze, za to vrijeme sam čitala knjige, slušala propovjedi, gledala youtube, molila za obnovu svoje obitelji i sve te stvari koje sam dobila, primila, kao da su tražile da izađu vani.

I u 7. mjesecu sve to što je bilo u mom srcu i mojim mislima počela sam zapisivati.

Sve se to nalazi u ovom priručniku. Većina mojih misli.

Ovo proučavanje neće biti tako otvoreno do kraja, kao što su moji osjećaji jer se ne osjećam slobodnom podijeliti svoju priču u cijelosti. Moja priča nije samo moja. To je priča mog bivšeg muža, to je priča moje djece i vjerujem da oni zaslužuju svoju privatnost.

Ali, ono što ću podijeliti je iskreno i ono što prolazim upravo sada.

Nisam pripremila videa unaprijed za ovo proučavanje. Znam teme o kojima ću govoriti. Ali, nadam se da će mi Gospodin pokazati što da podijelim i ono za što još nije vrijeme da podijelim. Bog će mi dati mudrost u tome.

Ali, želim podijeliti, iskreno, od srca… i ovaj mjesec, moj muž i ja obilježili bi 20 godina braka. To bi bilo značajno obilježje u našim životima. Raspetljavanje koje se dogodilo u mom braku bio je šok za mene. Da budem iskrena, ne mogu zamisliti da neću proslaviti 20 godina braka…

Ljubav i poštovanje prema mom mužu su bili stvarni. Sve što sam pisala na blogu i dijelila u video snimkama na youtubeu to je bilo stvarno. To je bilo na temeljima Božje Riječi.

Neke od vas mi pišete e-mailove i pitate: vjeruješ li još u ono što si pisala/govorila o braku, sada kada tvoj muž nije glava obitelji, kada ti se brak raspao…

Stvarno želim da znaš da stojim na tome da je Božja Riječ istina, i vjerujem da su ti principi istina.

Iako sam uklonila najveći dio tih blog članaka i videa, to ne mijenja ono što Božja Riječ kaže o braku i Njenu istinu.

Želim reći da je moj brak bio sa manama, da smo mi dvoje ljudi koji imaju mane , mi smo dvoje grješnika – to je ono što križ kaže: mi trebamo Spasitelja svakoga dana. Nikada nisam trebala Spasitelja više nego sada. Ne samo zbog grijeha, već da me spasi od moje boli, od patnje moga srca i da me spasi od mojih strahova.

Osjećam se kao da opet imam 19 godina, kao da sam neudana, ne znam što da učinim sa svojim životom…

Kada si udana i tvoj muž je glava obitelji, onda slijediš njegovu viziju, njegovo vodstvo. Kada se to ukloni… jao, Božeeee, što želiš od mene kada odrastem?

Ponovno sam predala svoj život Bogu i otvorila sam se Njemu da me odvede gdje On želi… ali, bilo je tu mnogo hrvanja da bih bila gdje sam danas, da prihvatim da sam žena bez muža.

Ja se molim i postim za obnovu i znam da stotine, možda i tusuću vas (širom svijeta) se molite za mene i moju obitelj… i borila sam se sa činjenicom da te molitve za obnovu nisu odgovorene…

Dok sam ostavljala blog za pauzu još uvijek sam se nadala obnovi, ali to je otpalo, i došla sam do mjesta gdje sam potpuno to otpustila i ostavila do Božjih nogu i došla do toga da prihvatim tko sam ja u Kristu i da trebam živjeti život predan Bogu… što god On hoće učiniti sa mnom, koju On želi ispričati priču neka ispriča i upotrijebi za svoju slavu.

To je ono što ovdje radim. Ovdje sam da služim Bogu… da služim vama…

Doživjela sam stvarno nekoliko zanimljivih iscjeljenja… to je bio jedan od ciljeva zbog kojih sam otišla na pauzu… da primim iscjeljenje…

Kroz ovaj proces… želim podijeliti… ako prolaziš kroz razvod ili rastavu i ako je sve to snažno, ako su ti osjećaji pod tenzijom i bol se lako manifestira u toku dana… želim te ohrabriti, dati nadu, to će polako nestajati… Na primjer, u početku nisam mogla ni otići u dućan… prolaziti kroz dio sa voćem, posebno grejpom, jer je moj muž za doručak jeo grejp. To mu je bilo omiljeno. Od prve godine našeg braka ja bih mu svako jutro izrezala grejp, sve lijepo na trokute, posula šećerom i pokrila prozirnom folijom i stavila u hladnjak prije nego bih otišla na posao. On je tada još završavao fakultet. I to sam nastavila raditi sve do kraja. Pripremila bih mu grejp i stavila na njegov stol, jer je radio iz kuće ili je putovao (a mnogo je putovao).

Kada bih prolazila kroz dućan i vidjela grejp – to je bio okidač koji bi otvorio moju bol. Željela sam potrčati u auto i isplakati se. To je trajalo mjesecima, tako sam se osjećala. Hodala bi kroz prodavaonicu, kroz dio sa voćem i…

Sada sam ovdje da ti kažem da mogu proći kroz dio sa voćem i da ne osjećam ništa. To je plod iscjeljenja. To znači da prihvaćam situaciju. Idem naprijed i nalazim novo svakodnevno za svoj život, nalazim odmor u Bogu i otpuštam svoju slomljenu obitelj Njemu, za Njegovu slavu.

Tu se sad nalazim. Idem naprijed sa svojim životom.

Ono što mi je govorilo u ovom period života je priča iz knjige o Danielu, 3. poglavlje. To je priča o tri židovska mladića: Šadrak, Mešak i Abed-Nego. Kralj je zapovjedio kada se čuju trube i glazba da se svi moraju pokloniti zlatnome kipu, idolu. Ovi židovski mladići su rekli: mi to nećemo učiniti. Dobili su odgovor: onda ćemo vas baciti u peć. A oni su tada odgovorili:   
“Ako je tako, naš Bog kome služimo može nas izbaviti iz razgorjele užarene peći; i *izbavit će nas iz tvoje ruke o kralju*. Ali, ako i ne bi, ***znaj***, o kralju da mi nećemo služiti tvojim bogovima niti se klanjati zlatnome kipu što si ga postavio.” Daniel 3, 17-18

Oni su mu rekli: ako nas baciš u tu vatru, mi znamo da će nas naš Bog spasiti! Ali, čak ako nas i ne spasi, **mi se nećemo pokloniti**!

To je mjesto gdje sam ja bila na početku ovog razvoda. Rekla sam: ja se neću pokloniti drugim bogovima. Ako će me Bog provesti kroz ovu vatru, a vjerovala sam da će nas spasiti, da će obnoviti moju obitelj i On nije odgovorio na te molitve.

Ali, kažem ti, ako i ne odgovori, neću se pokloniti bogovima ovog svijeta. Moj Bog je tu, Njegova Riječ je istina još uvijek i volim ga danas više nego ikada do sada.

Što se dogodilo? Šadrak, Mišek i Abed-Nego bačeni su u vatru i peć je bila ugrijana 7 puta jače nego obično tako da su stradali ljudi koji su mlade Židove stavljali u peć. Piše da je kralj vidio među mladim Židovima 4. čovjeka u vatri. Piše da je Nabukadnezar rekao: “neka je blagoslovljen Bog Šadrakov, Mešakov i Abed-Negov koji je poslao svojega anđela te izbavio svoje sluge koje su se u njega uzdale.” Kralj je vidio 4. čovjeka u vatri s njima, da ih je Bog blagoslovio i zaštitio jer su mu vjerovali. I to je ono kako se ja danas osjećam, da je 4. čovjek sa mnom u vatri. On me nije ostavio samu. On me zaštitio, On proviđa za mene i želim te ohrabriti s tim.

Kroz bilo kakvu vatru da prolaziš, svaka od nas živi drugačiji život, ima drugačiju slagalicu u životu, što god da je znaj: ***ti nisi sama,*** tu je 4. čovjek u vatri sa tobom. On je uz tebe, On hoda sa tobom i možeš mu vjerovati. On će te zaštiti! On će providjeti za tebe!

A ako i neće, mi se nećemo pokloniti pred drugim bogovima.

***Jer nema Boga kao što je naš Bog!***  On je vjeran! On je stvaran!

Nadam se da ćeš mi se pridružiti na novom putovanju, u ovom novom proučavanju koje nije nalik nijednom koje sam do sada vodila. Bit će pobožnosti svaki dan, prostor za SOAK da imamo bolje vrijeme sa našim Bogom.

Nadam se da ćeš mi se pridružiti dok…

Hodamo sa Kraljem!